Document ID: 31975R1699

KOMISSION ASETUS (ETY) N:o 1699/75,
annettu 2 päivänä heinäkuuta 1975,
3 päivänä toukokuuta 1962 annetun komission asetuksen N:o 27 (1) muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen ja erityisesti sen 87 ja 155 artiklan,
ottaa huomioon 6 päivänä helmikuuta 1962 annetun neuvoston asetuksen N:o 17 (2) 24 artiklan,
sekä katsoo, että
asetuksen N:o 17 24 artiklan nojalla annetun komission asetuksen N:o 27 2 artiklan 1 kohdan mukaan hakemukset ja ilmoitukset sekä niiden liitteet on toimitettava komissiolle seitsemänä kappaleena,
toimitettavien kappaleiden lukumäärä määriteltiin jäsenvaltioiden lukumäärän perusteella, koska asiakirjat on asetuksen N:o 17 10 artiklan mukaan toimitettava jäsenvaltioiden toimivaltaisille viranomaisille, ja
toimitettavien kappaleiden lukumäärä olisi muutettava vastaamaan jäsenvaltioiden nykyistä lukumäärää, jotta hakemusten ja ilmoitusten käsittely nopeutuisi kaikkien asianomaisten osapuolten edun mukaisesti,
ON ANTANUT TÄMÄN ASETUKSEN:
Ainoa artikla
Muutetaan asetuksen N:o 27 2 artiklan 1 kohta seuraavasti:
"Hakemukset ja ilmoitukset sekä niiden liitteet on toimitettava komissiolle kymmenenä kappaleena."
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä heinäkuuta 1975.

Labels: 10
12
4